title: Komission Täytäntöönpanoasetus (EU) 2020/133, annettu 30 päivänä tammikuuta 2020, Euroopan parlamentin ja neuvoston asetuksen (EU) N:o 1308/2013 soveltamista koskevien sääntöjen vahvistamisesta viinialan kansallisten tukiohjelmien osalta annetusta komission täytäntöönpanoasetuksesta (EU) 2016/1150 poikkeamisesta

text:
                  31.1.2020

                  FI

                  Euroopan unionin virallinen lehti

                  L 27/24

         KOMISSION TÄYTÄNTÖÖNPANOASETUS (EU) 2020/133,
         annettu 30 päivänä tammikuuta 2020,
         Euroopan parlamentin ja neuvoston asetuksen (EU) N:o 1308/2013 soveltamista koskevien sääntöjen vahvistamisesta viinialan kansallisten tukiohjelmien osalta annetusta komission täytäntöönpanoasetuksesta (EU) 2016/1150 poikkeamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 54 artiklan a alakohdan,
         sekä katsoo seuraavaa:

                     (1)

                     Maailman kauppajärjestö antoi 2 päivänä lokakuuta 2019 välimiespäätöksen suurten siviili-ilma-alusten kauppaan vaikuttavia toimenpiteitä koskevassa asiassa ”European Communities and Certain Member States – Measures Affecting Trade in Large Civil Aircraft”, WT/DS316/ARB. Välimiespäätös antoi Amerikan yhdysvalloille, jäljempänä ’Yhdysvallat’, mahdollisuuden pyytää lupaa ottaa unionin Airbusille myöntämien tukien vuoksi käyttöön vastatoimia, joiden taso on enintään 7,5 miljardia Yhdysvaltain dollaria vuodessa. Yhdysvallat otti 18 päivänä lokakuuta 2019 käyttöön 25 prosentin arvotullin muun muassa kuohumattomille viineille, joita Saksa, Espanja, Ranska ja Yhdistynyt kuningaskunta vievät Yhdysvaltoihin. Tällä poikkeuksellisella, epäoikeudenmukaisella ja ennakoimattomalla tilanteella on vakava haitallinen vaikutus kaikkien unionin viinien maailmanlaajuiseen kauppaan. Lisäksi Yhdysvallat on uhannut soveltaa 100 prosentin arvotullia ranskalaisiin kuohuviineihin vastauksena Ranskan digitaalisten palvelujen verolle (GAFA-vero).

                     (2)

                     Yhdysvaltojen käyttöön ottamilla tuontitulleilla on välitön ja vakava vaikutus unionin viinikauppaan Yhdysvaltojen markkinoilla, jotka ovat niin viennin arvolla kuin sen määrällä mitattuna unionin suurimmat maataloustuotteiden – ja erityisesti viinin – vientimarkkinat. Vuonna 2018 unionista vietiin viiniä Yhdysvaltoihin yhteensä 6,5 miljoonaa hehtolitraa kaikkiaan 4 miljardin euron arvosta. Yhdysvaltoihin viedyn viinin osuus unionin maailmanlaajuisen viininviennin arvosta on tyypillisesti 30–40 prosenttia.

                     (3)

                     Yhdysvaltojen käyttöön ottamilla korotetuilla tuontitulleilla on vahingollinen vaikutus kaikkiin unionin viineihin eikä pelkästään niistä neljästä jäsenvaltiosta, joihin korotettuja tuontitulleja sovelletaan, peräisin oleviin kuohumattomiin viineihin. Tullit vaikuttavat kielteisesti kaikkien Yhdysvaltojen markkinoilla olevien unionin viinien maineeseen ja kauppaan. Viinin maine määräytyy sen laadun lisäksi myös sen hinnan ja koetun hinta-laatusuhteen perusteella. Tämä koskee etenkin alhaisen ja keskitason hintaluokan viinejä, joihin 25 prosentin tuontitulli vaikuttaa absoluuttisesti mitattuna enemmän kuin kalliimpiin viineihin, sillä niitä ostavat viiniasiantuntijat, joille hinnannousu ei ole ostamisen este. Unionin viinit kilpailevat Yhdysvaltojen markkinoilla muualta, kuten Etelä-Amerikasta, Australiasta tai Etelä-Afrikasta, tuotavien viinien kanssa. Voimakkaan kilpailun vuoksi käsityksellä yleisestä hintatasosta on suuri merkitys. Kun kuluttajat ovat tietoisia siitä, että korotettu tuontitulli nostaa tietyistä alkuperämaista tulevien viinien hintaa, se vaikuttaa kielteisesti heidän yleiseen käsitykseensä unionin viinien hintatasosta ja ohjaa kuluttajakysyntää muiden alkuperäpaikkojen viineihin. Näin syntyneiden markkinaolosuhteiden sekä tuottajien saamien kokonaistulojen vähenemisen vuoksi tarvitaan välittömiä toimenpiteitä tuontitullien vaikutuksiin puuttumiseksi. Toimenpiteiden on koskettava kaikista – ei pelkästään tuontitullien välittömänä kohteena olevista – jäsenvaltioista peräisin olevia kaikenlaisia viinejä.

                     (4)

                     Markkinoiden vakauden kannalta Yhdysvaltojen käyttöön ottama tuontitullijärjestelmä ei ole erillinen kansallinen toimenpide, jonka vaikutukset rajoittuisivat Yhdysvaltojen kanssa käytävään kauppaan. Maailman viinimarkkinat ovat maailmanlaajuiset markkinat, joilla merkittävien talouden toimijoiden, kuten Yhdysvaltojen, toteuttamilla yksittäisillä toimenpiteillä on kauaskantoisia vaikutuksia kansainväliseen viinikauppaan kokonaisuudessaan. Kaikki kielteiset muutokset unionin viinien tärkeiden kohdemarkkinoiden, kuten Yhdysvaltojen, olosuhteissa vaikuttavat väistämättä myös muihin markkinoihin, koska tuotteet, joita ei liian korkeaksi tulevan hinnan vuoksi pystytä myymään Yhdysvalloissa, on ohjattava muualle. Sen seurauksena kyseisten muiden markkinoiden kuluttajat, jotka ovat hyvin perillä markkinaolosuhteista, aiheuttavat lisäpainetta hintoihin, ja kilpailu on paljon kovempaa kuin tavallisesti. Näin ollen Yhdysvaltojen käyttöön ottamat nykyiset tuontitullit todennäköisesti aiheuttavat patoutumia unionin maailmanlaajuiselle viinin viennille. Viinialan raporttien mukaan Yhdysvaltojen markkinoilla on jo peruutettu merkittäviä ranskalaisten viinien tilauksia.

                     (5)

                     Unionin viinimarkkinoiden olosuhteet ovat huonontuneet jatkuvasti vuoden 2019 kuluessa, ja viinivarastot ovat korkeimmillaan sitten vuoden 2009. Tämä kehitys johtuu pääasiassa vuoden 2018 ennätyssadosta ja viinin kulutuksen vähenemisestä unionissa. Jos Yhdysvaltojen käyttöön ottamien tuontitullien kohteena olevia viinejä ei saada myytyä unionin ulkopuolisille vientimarkkinoille, kiireellinen ja vakava tilanne unionin markkinoilla pahenee entisestään. Tilanteen kriittisyyttä pahentaa myös tuontitullien soveltamisen ajoitus. Tullitariffien soveltaminen alkoi 18 päivänä lokakuuta 2019 eli keskellä vuoden 2019 viininkorjuu- ja tuotantojaksoa ja juuri ennen vuoden lopun juhlakautta; ne ovat vuoden tärkeimmät myyntijaksot unionin viinialalla. Tämä huomioon ottaen on tarpeen toteuttaa välittömiä toimenpiteitä tilanteen korjaamiseksi.

                     (6)

                     Asetuksen (EU) N:o 1308/2013 43 artiklassa säädetyistä viinialan tukitoimenpiteistä ainoastaan kyseisen asetuksen 45 artiklan 1 kohdan b alakohdan mukainen menekinedistämistoimi on suoraan tarkoitettu unionin viinien menekinedistämiseen niiden kilpailukyvyn parantamiseksi kolmansissa maissa. Vuosien mittaan kyseinen menekinedistämistoimi on osoittautunut huomattavan tehokkaaksi kolmansien maiden markkinoiden valloittamisessa ja lujittamisessa. Se on osoittautunut välineeksi, jolla voidaan tehokkaimmin tukea unionin viinejä kolmansien maiden markkinoilla lisäämällä niiden tunnettuutta ja tietoisuutta niiden laadusta. Kansainväliset viinimarkkinat ovat maailmanlaajuiset, ja kaikki yksittäiset kolmansien maiden markkinoilla toteutettavat unionin viinien menekinedistämistoimet hyödyttävät kaikkia unionin viinejä. Toimet avaavat mahdollisuuksia niille, jotka myöhemmin alkavat viedä kyseisille markkinoille muita unionin viinejä. Yksittäisillä edistämistoimilla on kerroinvaikutus myyntiin, koska ne koskevat kokonaisia viinivalikoimia tai kokonaisia viininvalmistusalueita eivätkä ainoastaan yhtä yksittäistä viinimerkkiä tai -tyyppiä. Siksi on olennaisen tärkeää jatkaa, käynnistää ja tehostaa menekinedistämistoimia kaikilla markkinoilla, jotta voidaan löytää markkinoita Yhdysvaltojen markkinoilla myymättä jääville viineille ja ylläpitää unionin viinien mainetta kyseisillä muilla markkinoilla ja luoda vastapainetta hintoihin.

                     (7)

                     Jotta toimijoita voitaisiin auttaa reagoimaan poikkeuksellisiin olosuhteisiin, jotka vallitsevat vientimarkkinoilla koko maailmassa Yhdysvaltojen otettua käyttöön tuontitullijärjestelmän, ja puuttumaan tähän ennakoimattomaan ja epävarmaan tilanteeseen, on aiheellista antaa lisää joustavuutta asetuksen (EU) N:o 1308/2013 45 artiklan 1 kohdan b alakohdan mukaisen menekinedistämistoimen toteuttamiseen poikkeamalla joistakin komission täytäntöönpanoasetuksessa (EU) 2016/1150 (2) vahvistetuista säännöksistä.

                     (8)

                     Täytäntöönpanoasetuksen (EU) 2016/1150 2 artiklan 1 kohdassa säädetään, että asetuksen (EU) N:o 1308/2013 41 artiklan 5 kohdassa tarkoitettuihin sovellettaviin tukiohjelmiin saa toimittaa muutoksia enintään kaksi kertaa varainhoitovuodessa. Jotta jäsenvaltiot voisivat nopeasti mukauttaa kansallisia tukiohjelmiaan ja varmistaa oikeusvarmuuden muutosten toteuttamisen osalta, on aiheellista sallia tällaisten muutosten toimittaminen useammin kuin kaksi kertaa varainhoitovuodessa. Jäsenvaltioiden olisi voitava reagoida nopeasti näihin poikkeuksellisiin olosuhteisiin ja ilmoittaa menekinedistämistoimeen tehtävistä muutoksista heti kun sen katsotaan olevan tarpeen. Tällaisen jouston avulla jäsenvaltiot voisivat optimoida jo toteutettavia toimenpiteitä, lisätä ehdotuspyyntöjen lukumäärää ja tehdä mukautuksia useammin markkinatilanteen mukaan. Lisäksi myös ne jäsenvaltiot, jotka eivät ole sisällyttäneet menekinedistämistoimea kansalliseen tukiohjelmaansa, voisivat tehdä niin heti tämän asetuksen voimaantulon jälkeen eikä niiden tarvitsisi odottaa seuraavaan muutosten toimittamisen määräaikaan asti. Tällainen edistämistoimen jouston parantaminen tarjoaisi toimijoille, uudet toimijat mukaan lukien, lisää mahdollisuuksia jättää tukihakemuksia menekinedistämistoimea varten. Näin on tarkoitus tuoda helpotusta viinialalle ja varmistaa jousto, jota tarvitaan uusien vientikohteiden löytämiseksi muilta kansainvälisiltä markkinoilta kuin Yhdysvalloista.

                     (9)

                     Sen vuoksi on tarpeen poiketa täytäntöönpanoasetuksen (EU) 2016/1150 2 artiklan 1 kohdasta.

                     (10)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Katetut tuoteluokat
            Tätä asetusta sovelletaan asetuksen (EU) N:o 1308/2013 liitteessä VII olevan II osan 1–9, 15 ja 16 kohdassa tarkoitetun viinin myynninedistämiseen.

            2 artikla
            Tukiohjelmien muuttaminen
            Poiketen siitä, mitä täytäntöönpanoasetuksen (EU) 2016/1150 2 artiklan 1 kohdassa säädetään, jäsenvaltiot voivat tehdä viinialan kansallisiin tukiohjelmiinsa muutoksia asetuksen (EU) N:o 1308/2013 45 artiklan 1 kohdan b alakohdassa tarkoitetun menekinedistämistoimen osalta kunkin varainhoitovuoden aikana aina silloin, kun se on tarpeen.

            3 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 347, 20.12.2013, s. 671.

            (2)  Komission täytäntöönpanoasetus (EU) 2016/1150, annettu 15 päivänä huhtikuuta 2016, Euroopan parlamentin ja neuvoston asetuksen (EU) N:o 1308/2013 soveltamista koskevien sääntöjen vahvistamisesta viinialan kansallisten tukiohjelmien osalta (EUVL L 190, 15.7.2016, s. 23).


title: Komission täytäntöönpanoasetus (EU) 2020/131, annettu 29 päivänä tammikuuta 2020, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  31.1.2020

                  FI

                  Euroopan unionin virallinen lehti

                  L 27/18

         KOMISSION TÄYTÄNTÖÖNPANOASETUS (EU) 2020/131,
         annettu 29 päivänä tammikuuta 2020,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä tammikuuta 2020.

                  Komission puolesta,

                  puheenjohtajan nimissä

               María Ángeles BENÍTEZ SALAS

                  Vt. Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                  ”LIITE I

                              CN-koodi

                              Tavaran kuvaus

                              Edustava hinta
                              (euroa/100 kg)

                              3 artiklassa tarkoitettu vakuus
                              (euroa/100 kg)

                              Alkuperä (1)

                              0207 12 90

                              Lajin Gallus domesticus siipikarjanruhot (ns. 65-prosenttista), jäädytetyt

                              132,6

                              0

                              AR

                              0207 14 10

                              Luuttomat palat, lajin Gallus domesticus siipikarjaa, jäädytetyt

                              236,1
                              183,8
                              259,0
                              213,7

                              19
                              38
                              12
                              26

                              AR
                              BR
                              CL
                              TH

                              1602 32 11

                              Kypsentämättömät valmisteet, lajin Gallus domesticus siipikarjaa

                              256,6

                              9

                              BR

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.”


title: Komission täytäntöönpanoasetus (EU) 2020/130, annettu 28 päivänä tammikuuta 2020, raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta

text:
                  31.1.2020

                  FI

                  Euroopan unionin virallinen lehti

                  L 27/10

         KOMISSION TÄYTÄNTÖÖNPANOASETUS (EU) 2020/130,
         annettu 28 päivänä tammikuuta 2020,
         raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002 (1) ja erityisesti sen 20 artiklan,
         sekä katsoo seuraavaa:

                     (1)

                     Asetuksen (EY) N:o 2368/2002 liitteessä II luetellaan Kimberleyn prosessin sertifiointijärjestelmän osanottajat ja näiden nimeämät toimivaltaiset viranomaiset.

                     (2)

                     Kimberleyn prosessin useiden osanottajien toimivaltaisten viranomaisten osoitteet on päivitettävä.

                     (3)

                     Kimberleyn prosessin osanottajat vastaanottivat syyskuussa 2019 Kiinan kansantasavallalta ilmoituksen, että Kiinan kansantasavallan erityishallinto-alue Macao panee muodollisesti täytäntöön Kimberleyn prosessin sertifiointijärjestelmän 1 päivästä lokakuuta 2019.

                     (4)

                     Sen vuoksi asetuksen (EY) N:o 2368/2002 liitettä II olisi muutettava. Jotta Kiinan kansantasavallan erityishallintoalue Macao voi panna Kimberleyn prosessin sertifiointijärjestelmän täytäntöön unionin suhteen mahdollisimman pian, tämän asetuksen olisi tultava voimaan kiireellisesti seuraavana päivänä sen jälkeen, kun se on julkaistu Euroopan unionin virallisessa lehdessä,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 2368/2002 liite II tämän asetuksen liitteessä olevalla tekstillä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä tammikuuta 2020.

                  Komission puolesta

                  Varapuheenjohtaja

               Josep BORRELL FONTELLES

            (1)  EYVL L 358, 31.12.2002, s. 28.

            LIITE

                     ”LIITE II

                        Luettelo Kimberleyn prosessin sertifiointijärjestelmän osanottajista ja näiden nimeämistä toimivaltaisista viranomaisista, joihin viitataan 2, 3, 8, 9, 12, 17, 18, 19 ja 20 artiklassa

                                 AMERIKAN YHDYSVALLAT

                                 United States Kimberley Process Authority

                                 U.S. Department of State

                                 Bureau of Economic and Business Affairs

                                 2201 C Street, NW

                                 Washington DC 20520

                                 United States of America

                                 ANGOLA

                                 Ministry of Mineral Resources and Petroleum

                                 Rua Engenheiro Armindo de Andrade, n.° 103

                                 Miramar Bairro Sambizanga

                                 1072 Luanda

                                 Angola

                                 ARMENIA

                                 Department of Gemstones and Jewellery

                                 Ministry of Trade and Economic Development

                                 M. Mkrtchyan 5, Room 407

                                 Yerevan, 0010

                                 Armenia

                                 AUSTRALIA

                                 Department of Foreign Affairs and Trade

                                 Trade Development Division

                                 R.G. Casey Building

                                 John McEwen Crescent

                                 Barton ACT 0221

                                 Australia

                                 BANGLADESH

                                 Export Promotion Bureau

                                 TCB Bhaban

                                 1, Karwan Bazaar

                                 Dhaka

                                 Bangladesh

                                 BOTSWANA

                                 Ministry of Minerals, Green Technology and Energy Security (MMGE)

                                 Fairgrounds Office Park, Plot No. 50676 Block C

                                 P/Bag 0018

                                 Gaborone

                                 Botswana

                                 BRASILIA

                                 Ministry of Mines and Energy

                                 Esplanada dos Ministérios, Bloco’U’, 4o andar

                                 70065, 900 Brasília, DF

                                 Brazil

                                 ESWATINI

                                 Office for the Commissioner of Mines

                                 Minerals and Mines Departments

                                 Third Floor Lilunga Building (West Wing),

                                 Somhlolo Road,

                                 Mbabane

                                 Eswatini

                                 ETELÄ-AFRIKKA

                                 South African Diamond and Precious Metals Regulator

                                 251 Fox Street

                                 Doornfontein 2028

                                 Johannesburg

                                 South Africa

                                 EUROOPAN UNIONI

                                 European Commission

                                 Service for Foreign Policy Instruments

                                 Office EEAS 03/330

                                 B-1049 Bruxelles/Brussel

                                 Belgium

                                 GABON

                                 Centre Permanent du Processus de Kimberley (CPPK)

                                 Ministry of Equipment, Infrastructure, and Mines

                                 Immeuble de la Geologie, 261 rue Germain Mba

                                 B.P. 284/576

                                 Libreville

                                 Gabon

                                 GHANA

                                 Ministry of Lands and Natural Resources

                                 Accra P.O. Box M 212

                                 Ghana

                                 GUINEA

                                 Ministry of Mines and Geology

                                 Boulevard du Commerce – BP 295

                                 Quartier Almamya / Commune de Kaloum

                                 Conakry

                                 Guinea

                                 GUYANA

                                 Geology and Mines Commission

                                 P O Box 1028

                                 Upper Brickdam

                                 Stabroek

                                 Georgetown

                                 Guyana

                                 HONGKONG, Kiinan kansantasavallan erityishallintoalue

                                 Department of Trade and Industry

                                 Hongkong Special Administrative Region

                                 People’s Republic of China

                                 Room 703, Trade and Industry Tower

                                 700 Nathan Road

                                 Kowloon

                                 Hongkong

                                 China

                                 INDONESIA

                                 Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                                 Jakarta Pusat Kotak Pos. 10110

                                 Jakarta

                                 Indonesia

                                 INTIA

                                 Government of India, Ministry of Commerce & Industry

                                 Udyog Bhawan

                                 New Delhi 110 011

                                 India

                                 ISRAEL

                                 Ministry of Economy and Industry Office of the Diamond Controller

                                 3 Jabotinsky Road

                                 Ramat Gan 52520

                                 Israel

                                 JAPANI

                                 Agency for Natural Resources and Energy

                                 Mineral and Natural Resources Division

                                 1, Chiyoda-ku

                                 Tokyo

                                 Japan

                                 KAMBODŽA

                                 Ministry of Commerce

                                 Lot 19–61, MOC Road (113 Road), Phum Teuk Thla, Sangkat Teuk Thla

                                 Khan Sen Sok, Phnom Penh

                                 Cambodia

                                 KAMERUN

                                 National Permanent Secretariat for the Kimberley Process

                                 Ministry of Mines, Industry and Technological Development

                                 Intek Building, 6th floor,

                                 Navik Street

                                 BP 35601 Yaounde

                                 Cameroon

                                 KANADA

                                 Kansainvälinen taso:

                                 Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                                 Canada

                                 Yleiset tiedustelut:

                                 Kimberley Process Office

                                 Lands and Minerals Sector Natural Resources Canada (NRCan)

                                 580 Booth Street, 10th floor

                                 Ottawa, Ontario

                                 Canada K1A 0E4

                                 KAZAKSTAN

                                 Ministry for Investments and Development of the Republic of Kazakhstan

                                 Committee for Technical Regulation and Metrology

                                 11, Mangilik el street

                                 Astana

                                 Republic of Kazakhstan

                                 KESKI-AFRIKAN TASAVALTA

                                 Secrétariat permanent du processus de Kimberley

                                 BP: 26 Bangui

                                 Central African Republic

                                 KIINAN KANSANTASAVALTA

                                 Department of Duty Collection

                                 General Administration of China Customs (GACC)

                                 No.6 Jianguomen Nie Rev.

                                 Dongcheng District, Beijing 100730

                                 People’s Republic of China

                                 KONGON DEMOKRAATTINEN TASAVALTA

                                 Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                                 3989, av des cliniques

                                 Kinshasa/Gombe

                                 Democratic Republic of Congo

                                 KONGON TASAVALTA

                                 Bureau d’Expertise, d’Evaluation et de Certification des Substances Minérales Précieuses (BEEC)

                                 BP 2787

                                 Brazzaville

                                 Republic of Congo

                                 KOREAN TASAVALTA

                                 Ministry of Foreign Affairs

                                 United Nations Division 60 Sajik-ro 8-gil

                                 Jongno-gu

                                 Seoul 03172

                                 Korea

                                 LAOSIN DEMOKRAATTINEN KANSANTASAVALTA

                                 Department of Import and Export

                                 Ministry of Industry and Commerce

                                 Phon Xay road, Saisettha District

                                 P.O. Box 4107

                                 Vientiane

                                 Lao PDR

                                 LESOTHO

                                 Department of Mines

                                 Ministry of Mining

                                 Corner Constitution and Parliament Road

                                 P.O. Box 750

                                 Maseru 100

                                 Lesotho

                                 LIBANON

                                 Ministry of Economy and Trade

                                 Lazariah Building

                                 Down Town

                                 Beirut

                                 Lebanon

                                 LIBERIA

                                 Government Diamond Office

                                 Ministry of Mines and Energy

                                 Capitol Hill

                                 P.O. Box 10–9024

                                 1000 Monrovia 10

                                 Liberia

                                 MACAO, Kiinan kansantasavallan erityishallintoalue

                                 Macao Economic Bureau

                                 Government of the Macao Special Administrative Region

                                 Rua Dr. Pedro José Lobo, no. 1–3, 25th Floor

                                 Macao

                                 MALESIA

                                 Ministry of International Trade and Industry

                                 MITI Tower,

                                 No.7, Jalan Sultan Haji Ahmad Shah

                                 50480 Kuala Lumpur

                                 Malaysia

                                 MALI

                                 Ministère des Mines

                                 Bureau d’Expertise d’Evaluation et de Certification des Diamants Bruts

                                 Cité administrative, P.O. Box 1909

                                 Bamako

                                 République du Mali

                                 MAURITIUS

                                 Import Division

                                 Ministry of Industry, Commerce & Consumer Protection

                                 4th Floor, Anglo Mauritius Building

                                 Intendance Street

                                 Port Louis

                                 Mauritius

                                 MEKSIKO

                                 Directorate-General for International Trade in Goods

                                 189 Pachuca Street, Condesa, 17th Floor

                                 Mexico City, 06140

                                 Mexico

                                 NAMIBIA

                                 The Government of Republic of Namibia Ministry of Mines and Energy

                                 Directorate of Diamond Affairs Private Bag 13297

                                 1st Aviation Road (Eros Airport)

                                 Windhoek

                                 Namibia

                                 NORJA

                                 Ministry of Foreign Affairs

                                 Department for Regional Affairs

                                 Section for Southern and Central Africa

                                 Box 8114 Dep

                                 0032 Oslo

                                 Norway

                                 NORSUNLUURANNIKKO

                                 Ministère des Mines et de la Géologie

                                 Secrétariat Permanent de la Représentation en Côte d’Ivoire du Processus de Kimberley (SPRPK-CI)

                                 Abidjan-Plateau, Immeuble les Harmonies II

                                 Abidjan

                                 Côte d’Ivoire

                                 PANAMA

                                 National Customs Authority

                                 Panama City, Curundu, Dulcidio Gonzalez Avenue, building # 1009

                                 Republic of Panama

                                 SIERRA LEONE

                                 Ministry of Mines and Mineral Resources

                                 Youyi Building

                                 Brookfields

                                 Freetown

                                 Sierra Leone

                                 SINGAPORE

                                 Ministry of Trade and Industry

                                 100 High Street

                                 #09–01, The Treasury

                                 Singapore 179434

                                 SRI LANKA

                                 National Gem and Jewellery Authority

                                 25, Galle Face Terrace

                                 Post Code 00300

                                 Colombo 03

                                 Sri Lanka

                                 SVEITSI

                                 State Secretariat for Economic Affairs (SECO)

                                 Sanctions Unit

                                 Holzikofenweg 36

                                 CH-3003 Berne

                                 Switzerland

                                 TAIWANIN, PENGHUN, KINMENIN JA MATSUN ERILLINEN TULLIALUE

                                 Export/Import Administration Division

                                 Bureau of Foreign Trade

                                 Ministry of Economic Affairs

                                 1, Hu Kou Street

                                 Taipei, 100

                                 Taiwan

                                 TANSANIA

                                 Commission for Minerals

                                 Ministry of Energy and Minerals

                                 Kikuyu Avenue, P.O. Box 422

                                 40744 Dodoma

                                 Tanzania

                                 THAIMAA

                                 Department of Foreign Trade

                                 Ministry of Commerce

                                 563 Nonthaburi Road

                                 Muang District, Nonthaburi 11000

                                 Thailand

                                 TOGO

                                 The Ministry of Mines and Energies

                                 Head Office of Mines and Geology

                                 216, Avenue Sarakawa

                                 B.P. 356

                                 Lomé

                                 Togo

                                 TURKKI

                                 Foreign Exchange Department

                                 Undersecretariat of Treasury

                                 T.C. Bașbakanlık Hazine

                                 Müsteșarlığı İnönü Bulvarı No 36

                                 06510 Emek, Ankara

                                 Turkey

                                 Tuonnista ja viennistä vastaava viranomainen:

                                 Istanbul Gold Exchange / Borsa Istanbul Precious Metals and Diamond

                                 Market (BIST)

                                 Borsa İstanbul, Resitpasa Mahallesi,

                                 Borsa İstanbul Caddesi No 4

                                 Sariyer, 34467, Istanbul

                                 Turkey

                                 UKRAINA

                                 Ministry of Finance

                                 State Gemological Centre of Ukraine

                                 38–44, Degtyarivska St.

                                 Kiev 04119

                                 Ukraine

                                 UUSI-SEELANTI

                                 Middle East and Africa Division

                                 Ministry of Foreign Affairs and Trade

                                 Private Bag 18 901

                                 Wellington

                                 New Zealand

                                 VALKO-VENÄJÄ

                                 Ministry of Finance

                                 Department for Precious Metals and Precious Stones

                                 Sovetskaja Str, 7

                                 220010 Minsk

                                 Republic of Belarus

                                 VENEZUELA

                                 Central Bank of Venezuela

                                 36 Av. Urdaneta, Caracas, Capital District

                                 Caracas

                                 ZIP Code 1010

                                 Venezuela

                                 VENÄJÄN FEDERAATIO

                                 Kansainvälinen taso:

                                 Ministry of Finance

                                 9, Ilyinka Street

                                 109097 Moscow

                                 Russian Federation

                                 Tuonnista ja viennistä vastaava viranomainen:

                                 Gokhran of Russia

                                 14, 1812 Goda St.

                                 121170 Moscow

                                 Russian Federation

                                 VIETNAM

                                 Ministry of Industry and Trade

                                 Agency of Foreign Trade

                                 54 Hai Ba Trung

                                 Hoan Kiem

                                 Hanoi

                                 Vietnam

                                 YHDISTYNEET ARABIEMIIRIKUNNAT

                                 U.A.E. Kimberley Process Office

                                 Dubai Multi Commodities Centre

                                 Dubai Airport Free Zone

                                 Emirates Security Building

                                 Block B, 2nd Floor, Office # 20

                                 P.O. Box 48800

                                 Dubai

                                 United Arab Emirates

                                 ZIMBABWE

                                 Principal Minerals Development Office

                                 Ministry of Mines and Mining Development

                                 6th Floor, ZIMRE Centre

                                 Cnr L.Takawira St/ K. Nkrumah Ave.

                                 Harare

                                 Zimbabwe

               ”


title: Komission täytäntöönpanoasetus (EU) 2020/132, annettu 30 päivänä tammikuuta 2020, kiireellisestä toimenpiteestä poikkeuksena Euroopan parlamentin ja neuvoston asetuksen (EU) N:o 1308/2013 45 artiklan 3 kohdasta siltä osin kuin on kyse unionin rahoitusosuudesta menekinedistämistoimeen viinialalla

text:
                  31.1.2020

                  FI

                  Euroopan unionin virallinen lehti

                  L 27/20

         KOMISSION TÄYTÄNTÖÖNPANOASETUS (EU) 2020/132,
         annettu 30 päivänä tammikuuta 2020,
         kiireellisestä toimenpiteestä poikkeuksena Euroopan parlamentin ja neuvoston asetuksen (EU) N:o 1308/2013 45 artiklan 3 kohdasta siltä osin kuin on kyse unionin rahoitusosuudesta menekinedistämistoimeen viinialalla
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 221 artiklan 1 kohdan,
         sekä katsoo seuraavaa:

                     (1)

                     Maailman kauppajärjestö (WTO) antoi 2 päivänä lokakuuta 2019 välimiestuomion suurten siviili-ilma-alusten kauppaan vaikuttavia toimenpiteitä koskevassa asiassa ”European Communities and Certain Member States – Measures Affecting Trade in Large Civil Aircraft”, WT/DS316/ARB. Välimiestuomio antoi Amerikan yhdysvalloille, jäljempänä ’Yhdysvallat’, mahdollisuuden pyytää lupaa ottaa unionin Airbusille myöntämien tukien vuoksi käyttöön vastatoimia, joiden taso on enintään 7,5 miljardia Yhdysvaltain dollaria vuodessa. Yhdysvallat otti 18 lokakuuta 2019 käyttöön 25 prosentin arvotullin muun muassa kuohumattomille viineille (still wine), joita Saksa, Espanja, Ranska ja Yhdistynyt kuningaskunta vievät Yhdysvaltoihin. Tämä poikkeuksellinen, epäoikeudenmukainen ja ennakoimaton tilanne vaikuttaa vakavalla ja haitallisella tavalla unionin viinien maailmanlaajuiseen kauppaan. Yhdysvallat on lisäksi uhannut soveltaa 100 prosentin arvotullia ranskalaisiin kuohuviineihin vastauksena Ranskan digitaalisten palvelujen verolle (GAFA-vero).

                     (2)

                     Yhdysvaltojen käyttöön ottamilla tuontitulleilla on välitön ja vakava vaikutus unionin viinikauppaan Yhdysvaltojen markkinoilla, jotka ovat niin viennin arvolla kuin sen määrällä mitattuna unionin suurimmat maataloustuotteiden – ja erityisesti viinin – vientimarkkinat. Vuonna 2018 unionista vietiin viiniä Yhdysvaltoihin yhteensä 6,5 miljoonaa hehtolitraa kaikkiaan 4 miljardin euron arvosta. Yhdysvaltoihin unionista suuntautuva viinin vienti on tyypillisesti 30–40 prosenttia unionin koko viininviennin arvosta.

                     (3)

                     Yhdysvaltojen käyttöön ottamilla korotetuilla tuontitulleilla on vahingollinen vaikutus kaikkiin unionin viineihin eikä pelkästään niistä neljästä jäsenvaltiosta, joihin korotettuja tuontitulleja sovelletaan, peräisin oleviin kuohumattomiin viineihin. Tullit vaikuttavat kielteisesti kaikkien Yhdysvaltojen markkinoilla olevien unionin viinien maineeseen ja kauppaan. Viinin maine määräytyy viinin laadun lisäksi myös sen hinnan ja koetun hinta-laatusuhteen perusteella. Tämä koskee etenkin alhaisen ja keskitason hintaluokan viinejä, joihin 25 prosentin tuontitulli vaikuttaa absoluuttisesti mitattuna enemmän kuin kalliimpiin viineihin. Viimeksi mainittuja ostavat viiniasiantuntijat, joille hinnannousu ei ole ostamisen este. Unionin viinit kilpailevat Yhdysvaltojen markkinoilla muualta, kuten Etelä-Amerikasta, Australiasta tai Etelä-Afrikasta, tuotavien viinien kanssa. Voimakkaan kilpailun vuoksi käsityksellä yleisestä hintatasosta on suuri merkitys. Kun kuluttajat ovat tietoisia siitä, että korotettu tuontitulli nostaa tietyistä alkuperämaista tulevien viinien hintaa, se vaikuttaa kielteisesti heidän yleiseen käsitykseensä unionin viinien hintatasosta ja ohjaa kuluttajakysyntää muiden alkuperäpaikkojen viineihin. Näin syntyneiden markkinaolosuhteiden sekä tuottajien saamien kokonaistulojen vähenemisen vuoksi tarvitaan välittömiä toimenpiteitä tuontitullien vaikutuksiin puuttumiseksi. Toimenpiteiden on koskettava kaikista – ei pelkästään tuontitullien välittömänä kohteena olevista – jäsenvaltioista peräisin olevia kaikenlaisia viinejä.

                     (4)

                     Markkinoiden vakauden kannalta Yhdysvaltojen käyttöön ottama tuontitullijärjestelmä ei ole erillinen kansallinen toimenpide, jonka vaikutukset rajoittuisivat Yhdysvaltojen kanssa käytävään kauppaan. Maailman viinimarkkinat ovat maailmanlaajuiset markkinat, joilla merkittävien talouden toimijoiden, kuten Yhdysvaltojen, toteuttamilla yksittäisillä toimenpiteillä on kauaskantoisia vaikutuksia kansainväliseen viinikauppaan kokonaisuudessaan. Kaikki kielteiset muutokset unionin viinien tärkeiden kohdemarkkinoiden, kuten Yhdysvaltojen, olosuhteissa vaikuttavat väistämättä myös muihin markkinoihin, koska tuotteet, joita ei liian korkeaksi tulevan hinnan vuoksi pystytä myymään Yhdysvalloissa, on ohjattava muualle. Sen seurauksena kyseisten muiden markkinoiden kuluttajat, jotka ovat hyvin perillä markkinaolosuhteista, aiheuttavat lisäpainetta hintoihin, ja kilpailu on paljon kovempaa kuin tavallisesti. Näin ollen Yhdysvaltojen käyttöön ottamat nykyiset tuontitullit lamauttavat unionin viinin viennin maailmanlaajuisesti. Viinialan raporttien mukaan Yhdysvaltojen markkinoilla on jo peruutettu merkittäviä ranskalaisten viinien tilauksia.

                     (5)

                     Unionin viinimarkkinoiden olosuhteet ovat huonontuneet jatkuvasti vuoden 2019 kuluessa, ja viinivarastot ovat suurimmillaan sitten vuoden 2009. Tämä kehitys johtuu pääasiassa vuoden 2018 ennätyssadosta ja viinin kulutuksen vähenemisestä unionissa. Jos Yhdysvaltojen käyttöön ottamien tuontitullien kohteena olevia viinejä ei saada myytyä unionin ulkopuolisille vientimarkkinoille, kiireellinen ja vakava tilanne unionin markkinoilla pahenee entisestään. Tilanteen kriittisyyttä pahentaa myös tuontitullien soveltamisen ajoitus. Tullitariffien soveltaminen alkoi 18 päivänä lokakuuta 2019 eli keskellä vuoden 2019 sadonkorjuu- ja tuotantojaksoa ja juuri ennen vuoden lopun juhlakautta; ne ovat vuoden tärkeimmät myyntijaksot unionin viinialalla. Tämä huomioon ottaen on tarpeen toteuttaa välittömiä toimenpiteitä tilanteen korjaamiseksi.

                     (6)

                     Asetuksen (EU) N:o 1308/2013 43 artiklassa säädetyistä viinialan tukitoimenpiteistä ainoastaan mainitun asetuksen 45 artiklan 1 kohdan b alakohdan mukainen menekinedistämistoimi on tarkoitettu suoraan unionin viinien menekinedistämiseen niiden kilpailukyvyn parantamiseksi kolmansissa maissa. Vuosien mittaan kyseinen menekinedistämistoimi on osoittautunut huomattavan tehokkaaksi markkinoiden valloittamisessa ja vakiinnuttamisessa kolmansissa maissa. Se on osoittautunut välineeksi, jolla voidaan tehokkaimmin tukea unionin viinejä kolmansien maiden markkinoilla lisäämällä niiden tunnettuutta ja tietoisuutta niiden laadusta. Kansainväliset viinimarkkinat ovat maailmanlaajuiset, ja kaikki yksittäiset kolmansien maiden markkinoilla toteutettavat unionin viinien menekinedistämisoperaatiot hyödyttävät kaikkia unionin viinejä. Toimet avaavat mahdollisuuksia niille, jotka myöhemmin alkavat viedä kyseisille markkinoille muita unionin viinejä. Yksittäisillä edistämistoimilla on kerroinvaikutus myyntiin, koska ne koskevat kaikenlaisia viinejä tai kokonaisia viininvalmistusalueita eivätkä ainoastaan yhtä yksittäistä viinimerkkiä tai -tyyppiä. Siksi on olennaisen tärkeää jatkaa, käynnistää ja tehostaa menekinedistämistoimia kaikilla markkinoilla, jotta voidaan löytää myyntikanavia Yhdysvaltojen markkinoilla myymättä jääville viineille ja ylläpitää unionin viinien mainetta kyseisillä muilla markkinoilla ja hillitä hintapaineita.

                     (7)

                     Jotta toimijoita voitaisiin auttaa reagoimaan poikkeuksellisiin olosuhteisiin, jotka vallitsevat vientimarkkinoilla kaikkialla maailmassa Yhdysvaltojen otettua käyttöön tuontitullijärjestelmän, ja selviämään tästä ennakoimattomasta ja epävarmasta tilanteesta, on aiheellista antaa lisää joustavuutta asetuksen (EU) N:o 1308/2013 45 artiklan 1 kohdan b alakohdan mukaisen menekinedistämistoimen toteuttamiseen. Sen vuoksi on tarpeen poikkeuksellisena toimenpiteenä säätää mainitun asetuksen 45 artiklan 3 kohtaa koskevasta poikkeuksesta ja korottaa väliaikaisesti mainitun asetuksen 45 artiklan 1 kohdan b alakohdan mukaiseen menekinedistämistoimeen osoitettua unionin rahoitusosuutta 50 prosentista 60 prosenttiin tukikelpoisista menoista.

                     (8)

                     Toimenpide on välttämätön, koska toimijoille aiheutuu väistämättä lisäkustannuksia siitä, että edistämistoimia on ohjattava eri maihin tai on järjestettävä uusia edistämistoimia muissa maissa. Nämä toimet on tehtävä kiireellisesti, jotta varastot saadaan myytyä. Kun menekinedistämistoimiin osoitettu unionin rahoitusosuus nostetaan 60 prosenttiin, minkä seurauksena tuensaajien rahoitusosuus pienenee, tuensaajat pystyvät toteuttamaan kunnianhimoisempia toimia ja säilyttämään vahvan aseman ulkomaisilla markkinoilla. Näin myös kannustetaan uusia toimijoita hakemaan tukea menekinedistämistoimenpiteisiin olosuhteissa, joissa ne eivät muuten tekisi niin, jos unionin rahoitusosuus pysyisi 50 prosentissa. Tämä koskee erityisesti toimijoita, joilla ei aiemmin ole ollut tähän varaa. Toimijoiden taloudellisen rasitteen alentaminen 40 prosenttiin auttaa heitä selviytymään Yhdysvaltojen käyttöön ottamien tuontitullien vaikutuksista.

                     (9)

                     Unionin rahoitusosuuden kasvattamisella aikaansaatava jousto on yksi taloudellisen tuen muoto, mutta se ei kuitenkaan edellytä unionilta lisärahoitusta, koska asetuksen (EU) N:o 1308/2013 liitteessä VI viinialan kansallisille tukiohjelmille vahvistettuja talousarviorajoja sovelletaan edelleen. Jäsenvaltiot voivat siis päättää myöntää menekinedistämistoimenpiteelle suurempia määriä rahoitusta ainoastaan mainitun asetuksen liitteessä VI säädetyn vuotuisen talousarvion puitteissa. Toimenpiteen tarkoituksena on näin ollen tarjota alalle tukea tietyssä epävakaassa markkinatilanteessa ilman, että käyttöön olisi otettava lisävaroja. Jousto ei myöskään saisi vaikuttaa kielteisellä tavalla määrärahoihin, jotka on myönnetty muihin mainitun asetuksen mukaisiin tukitoimenpiteisiin, sillä joidenkin toimenpiteiden, kuten viinitilojen rakenneuudistuksen ja uusiin lajikkeisiin siirtymisen, merkitys vähenee eikä jäsenvaltioiden tarvitse käyttää niihin varoja yhtä paljon kuin aikaisemmin. Lisäksi viime vuosien tilastoista ilmenee, että jäsenvaltiokohtaiset enimmäismäärärahat ovat vajaakäytössä.

                     (10)

                     Yhdysvaltojen käyttöön ottamat tuontitullit ja niistä unionin viinikaupalle aiheutuvat vaikeudet ovat asetuksen (EU) N:o 1308/2013 221 artiklassa tarkoitettu erityinen ongelma. Tätä ongelmaa ei voida ratkaista kyseisen asetuksen 219 tai 220 artiklan mukaisilla toimilla. Yhtäältä ongelma ei liity jo olemassa olevaan markkinahäiriöön, koska Yhdysvaltojen käyttöön ottamat tuontitullit aiheuttavat nyt vakavia seurauksia unionin viinien maineelle ja todennäköisesti heikentävät jatkossa nopeasti viinin markkinaolosuhteita, jos tilannetta ei korjata välittömästi. Ongelma ei nykyisellään myöskään liity riittävän tarkasti määriteltyyn uhkaan markkinahäiriöstä, joka todennäköisesti jatkuisi nykyisessä muodossaan, koska Yhdysvaltojen tuontitullien odotetaan muuttuvan ajan myötä ja sen vuoksi on todennäköistä, että niistä aiheutuu lisää ennakoimattomia vaikutuksia maailmanlaajuisille viinimarkkinoille. Toisaalta erityinen ongelma ei liity myöskään toimenpiteisiin, joilla pyritään torjumaan eläintautien leviämistä tai kansanterveyden taikka eläinten tai kasvien terveyden riskeistä johtuvaa kuluttajien luottamuksen menettämistä, kuten mainitun asetuksen 220 artiklassa edellytetään.

                     (11)

                     Kyseinen toimenpide on yhdessä asetuksen (EU) N:o 1308/2013 45 artiklan 1 kohdan b alakohdassa tarkoitetun menekinedistämistoimen toteutukseen lisätyn jouston kanssa osa toimenpidekokonaisuutta toimijoiden, joihin Yhdysvaltojen unionin viinien osalta käyttöön ottamat tuontitullit vaikuttavat, auttamiseksi unionin tasolla. Näistä toimenpiteistä kuitenkin vain nyt kyseessä olevalla toimenpiteellä helpotetaan hieman niiden toimijoiden, jotka ovat Yhdysvaltojen käyttöön ottamien tuontitullien vaikutusten kohteena, taloudellista tilannetta. Toimijoiden tilanteeseen vaikuttavat tulon menetykset sekä lisäkustannukset, jotka johtuvat tarpeesta löytää viineille uusia markkinoita.

                     (12)

                     Toimenpiteen soveltamisala ja -aika olisi rajattava tiukasti siihen, mikä on tarpeen vientimarkkinoiden nykyisten poikkeuksellisten olosuhteiden korjaamiseksi.

                     (13)

                     Jäsenvaltiot voivat myöntää unionin rahoitusta ainoastaan asetuksen (EU) N:o 1308/2013 45 artiklan 1 kohdan b alakohdassa tarkoitetun menekinedistämistoimen nojalla valitun hakemuksen perusteella tämän asetuksen voimaantulopäivästä alkaen. Rahoituksen olisi oltava kaikkien toimenpiteen nojalla valittujen toimijoiden saatavilla ottamatta huomioon asianomaista viiniluokkaa tai unionin viinin alkuperää, koska Yhdysvaltojen soveltamat tuontitullit vahingoittavat kaikkea unionin viinien vientiä. Tässä yhteydessä on välttämätöntä toteuttaa toimenpiteitä kaikkien unionin viinien vientikilpailukyvyn parantamiseksi. Tämän valmistamiseksi olisi nyt kyseessä olevaa kiireellistä toimenpidettä sovellettava kaikkiin tuensaajiin niiden operaatioiden kohteena olevista markkinoista riippumatta. Sen olisi oltava saatavilla niin toimijoille, jotka aikovat suuntautua Yhdysvaltojen markkinoille, kuin niille, jotka kohdistavat toimintansa jonkin toisen kolmannen maan markkinoille, maailman viinimarkkinoilla nyt vallitsevissa poikkeuksellisissa olosuhteissa. Olisi lisäksi hyvin vaikeaa erottaa yhden menekinedistämisoperaation sisällä kuohumattomia viinejä koskevat toimet muita viinejä koskevista toimista, koska menekinedistämisoperaatiot suunnitellaan tavallisesti edistämään tuotteita laaja-alaisesti eikä vain tiettyä tuoteluokkaa. Monet menekinedistämiskampanjat koskevat jonkin alueen kaikkia viinejä tai tietyn toimijan myymää laajaa viinivalikoimaa. Muita viinejä koskevien toimien erottaminen kuohumattomia viinejä koskevista toimista aiheuttaisi paljon hallinnollista työtä ja heikentäisi menekinedistämisoperaation myönteisiä vaikutuksia.

                     (14)

                     Kiireellinen toimenpide olisi rajoitettava enintään 12 kuukauteen tämän asetuksen voimaantulopäivästä. Tämä ajanjakso on tarpeen menekinedistämiskampanjoiden perustamista varten. Prosessiin sisältyy useita hallinnollisia vaiheita, kuten muutosten tekeminen kansallisiin ohjelmiin, hakemuspyyntöjen laadinta ja julkaiseminen, hakemusten valinta ja sopimusten teko, ja yleensä siihen kuluu yli kuusi kuukautta. Jotta poikkeus pantaisiin täytäntöön tehokkaasti, poikkeuksen keston olisi sen vuoksi oltava 12 kuukautta. Korotettua unionin rahoitusosuutta ei saisi myöntää hakemuksille, jotka on valittu kyseisen 12 kuukauden ajanjakson jälkeen.

                     (15)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Katetut tuoteluokat
            Tätä asetusta sovelletaan asetuksen (EU) N:o 1308/2013 liitteessä VII olevan II osan 1–9, 15 ja 16 kohdassa tarkoitetun viinin menekin edistämiseen.

            2 artikla
            Unionin rahoitusosuus menekinedistämistoimiin
            Poiketen siitä, mitä asetuksen (EU) N:o 1308/2013 45 artiklan 3 kohdassa säädetään, unionin rahoitusosuus asetuksen (EU) N:o 1308/2013 45 artiklan 1 kohdan b alakohdassa tarkoitettuihin menekinedistämistoimiin saa olla enintään 60 prosenttia tukikelpoisista menoista.

            3 artikla
            Voimaantulo ja soveltaminen
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tätä asetusta sovelletaan 12 kuukauden ajan sen voimaantulopäivästä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 347, 20.12.2013, s. 671.


title: Komission Täytäntöönpanoasetus (EU) 2020/164, annettu 5 päivänä helmikuuta 2020, Schizosaccharomyces pombe (ATCC 5233) -organismin tuottaman 6-fytaasin hyväksymisestä kaikkien siipikarjalajien ja kaikkien siansukuisten eläinten rehun lisäaineena ja asetuksen (EY) N:o 379/2009 kumoamisesta (hyväksynnän haltija Danisco (UK) Ltd, joka käy kauppaa nimellä Danisco Animal Nutrition ja jota edustaa Genencor International B.V.) (ETA:n kannalta merkityksellinen teksti)

text:
                  6.2.2020

                  FI

                  Euroopan unionin virallinen lehti

                  L 34/37

         KOMISSION TÄYTÄNTÖÖNPANOASETUS (EU) 2020/164,
         annettu 5 päivänä helmikuuta 2020,

            Schizosaccharomyces pombe (ATCC 5233) -organismin tuottaman 6-fytaasin hyväksymisestä kaikkien siipikarjalajien ja kaikkien siansukuisten eläinten rehun lisäaineena ja asetuksen (EY) N:o 379/2009 kumoamisesta (hyväksynnän haltija Danisco (UK) Ltd, joka käy kauppaa nimellä Danisco Animal Nutrition ja jota edustaa Genencor International B.V.)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Schizosaccharomyces pombe (ATCC 5233) -organismin tuottama 6-fytaasi hyväksyttiin 10 vuodeksi broilerien, lihakalkkunoiden, munivien kanojen, liha-ankkojen, (vieroitettujen) porsaiden, lihasikojen ja emakoiden rehun lisäaineena komission asetuksella (EY) N:o 379/2009 (2).

                     (3)

                     Asetuksen (EY) N:o 1831/2003 14 artiklan mukaisesti, yhdessä mainitun asetuksen 7 artiklan kanssa, kyseisen hyväksynnän haltija toimitti hakemuksen, joka koskee Schizosaccharomyces pombe (ATCC 5233) -organismin tuottaman 6-fytaasin hyväksymisen uusimista broilerien, lihakalkkunoiden, munivien kanojen, liha-ankkojen, (vieroitettujen) porsaiden, lihasikojen ja emakoiden rehun lisäaineena, ja pyysi kyseisen lisäaineen luokittelua lisäaineluokkaan ”eläintuotantoon vaikuttavat lisäaineet” sekä uutta käyttöä kanoja, kalkkunoita ja ankkoja lukuun ottamatta kaikkien lihasiipikarjalajien ja kanoja lukuun ottamatta kaikkien munantuotantoon tarkoitettujen siipikarjalajien ja kaikkien munantuotantoa varten ja siitoseläimiksi kasvatettavien siipikarjalajien, vieroitettujen porsaiden ja toissijaisten sikaeläinten osalta. Hakemuksen mukana on toimitettu asetuksen (EY) N:o 1831/2003 14 artiklan 2 kohdan ja 7 artiklan 3 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 5 päivänä huhtikuuta 2019 (3) antamassaan lausunnossa, että hakijan toimittamat tiedot osoittavat, että kyseinen lisäaine täyttää hyväksymisen edellytykset. Todettiin myös, että lisäaine ei vaikuta haitallisesti eläinten terveyteen tai kuluttajien turvallisuuteen eikä ympäristöön. Se myös päätteli, että lisäaine saattaa herkistää hengitysteitä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti käyttäjien osalta. Elintarviketurvallisuusviranomainen päätteli, että lisäaine parantaa tehokkaasti rehun sulavuutta kaikilla lihantuotantoon tai munantuotantoon tarkoitetuilla taikka munantuotantoon tai siitoseläimiksi kasvatettavilla lintulajeilla sekä kaikilla sikalajeilla. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Schizosaccharomyces pombe (ATCC 5233) -organismin tuottaman 6-fytaasin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen lisäaineen hyväksyminen käytettäväksi tämän asetuksen liitteessä esitetyn mukaisesti olisi uusittava.

                     (6)

                     Koska Schizosaccharomyces pombe (ATCC 5233) -organismin tuottaman 6-fytaasin hyväksyminen rehun lisäaineena uusitaan tämän asetuksen liitteessä vahvistettujen edellytysten mukaisesti, asetus (EY) N:o 379/2009 olisi kumottava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Lupa
            Uusitaan lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluvan, liitteessä tarkoitetun lisäaineen hyväksyminen eläinten ruokinnassa käytettävänä rehun lisäaineena kyseisessä liitteessä vahvistetuin edellytyksin.

            2 artikla
            Asetuksen (EY) N:o 379/2009 kumoaminen
            Kumotaan asetus (EY) N:o 379/2009.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 379/2009, annettu 8 päivänä toukokuuta 2009, 6-fytaasi EC 3.1.3.26 -valmisteen uuden käyttötavan hyväksymisestä rehun lisäaineena broilerien, lihakalkkunoiden, munivien kanojen, liha-ankkojen, (vieroitettujen) porsaiden, lihasikojen ja emakkojen ruokinnassa (hyväksynnän haltija Danisco (UK) Ltd, joka käy kauppaa nimellä Danisco Animal Nutrition ja jota edustaa Genencor International B.V.)
         (EUVL L 116, 9.5.2009, s. 6).

            (3)  EFSA Journal 2019; 17(5):5702.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Aktiivisuusyksikköä/kg täysrehua, kosteuspitoisuus 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                        4a1640

                        Danisco (UK) Ltd, joka käy kauppaa nimellä Danisco Animal Nutrition ja jota edustaa Genencor International B.V.

                        6-fytaasi
                        EC 3.1.3.26

                           Lisäaineen koostumus

                           Schizosaccharomyces pombe (ATCC 5233)
                        -organismin tuottamaa 6-fytaasia
                        sisältävä valmiste, jonka vähimmäisaktiivisuus on: 10 000  FTU  (1) /g
                        Nestemäinen ja päällystetty kiinteä muoto

                           Tehoaineen kuvaus

                           Schizosaccharomyces pombe (ATCC 5233) -organismin (ATCC 5233) tuottama 6-fytaasi (EC 3.1.3.26)

                           Analyysimenetelmä
                            (2)

                        6-fytaasin määrittäminen rehun lisäaineesta: kolorimetrinen menetelmä, jossa kvantifioidaan entsyymin natriumfytaatista vapauttama epäorgaaninen fosfaatti.
                        6-fytaasin määrittäminen rehun esiseoksista ja rehuista: kolorimetrinen menetelmä, jossa kvantifioidaan entsyymin natriumfytaatista vapauttama epäorgaaninen fosfaatti (lämpökäsitellyllä sämpyläjauholla laimentamisen jälkeen) (EN ISO 30024)

                        Kaikki lintulajit munivia lintuja lukuun ottamatta

                        —

                        250 FTU

                        —

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                        26. helmikuuta 2030

                        Kaikki munantuotantoon tarkoitetut lintulajit

                        —

                        150 FTU

                        —

                        Porsaat
                        (vieroitetut)
                        Lihasiat

                        —

                        250 FTU

                        —

                        Kaikki siansukuiset eläimet vieroitettuja porsaita ja lihasikoja lukuun ottamatta

                        —

                        500 FTU

                        —

               (1)  1 FTU on entsyymimäärä, joka vapauttaa natriumfytaattisubstraatista 1 mikromoolin epäorgaanista fosfaattia minuutissa (pH 5,5; 37 °C).

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/778, annettu 12 päivänä kesäkuuta 2020, täytäntöönpanoasetuksen (EU) 2019/773 muuttamisesta soveltamispäivien osalta Euroopan parlamentin ja neuvoston direktiivin (EU) 2016/797 kansallisen lainsäädännön osaksi saattamisen määräajan pidentämisen vuoksi (ETA:n kannalta merkityksellinen teksti)

text:
                  15.6.2020

                  FI

                  Euroopan unionin virallinen lehti

                  L 188/4

         KOMISSION TÄYTÄNTÖÖNPANOASETUS (EU) 2020/778,
         annettu 12 päivänä kesäkuuta 2020,
         täytäntöönpanoasetuksen (EU) 2019/773 muuttamisesta soveltamispäivien osalta Euroopan parlamentin ja neuvoston direktiivin (EU) 2016/797 kansallisen lainsäädännön osaksi saattamisen määräajan pidentämisen vuoksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797 (1) ja erityisesti sen 5 artiklan 11 kohdan,
         sekä katsoo seuraavaa:

                     (1)

                     Direktiiviä (EU) 2016/797 muutettiin direktiivillä (EU) 2020/700 (2), jotta jäsenvaltioilla olisi mahdollisuus jatkaa määräaikaa, johon mennessä niiden on saatettava direktiivin (EU) 2016/797 57 artiklan 1 kohdassa tarkoitettujen säännösten noudattamisen edellyttämät lait, asetukset ja hallinnolliset määräykset voimaan.

                     (2)

                     Kun kyse on jäsenvaltioista, jotka ovat ilmoittaneet Euroopan unionin rautatievirastolle, jäljempänä ’rautatievirasto’, ja komissiolle aikomuksestaan jatkaa määräaikaa direktiivin (EU) 2016/797 saattamiselle osaksi kansallista lainsäädäntöä sen 57 artiklan 2 a kohdan mukaisesti, olisi tiettyjen komission täytäntöönpanoasetuksen (EU) 2019/773 (3) säännösten soveltamista lykättävä 31 päivään lokakuuta 2020.

                     (3)

                     Covid-19-pandemian johdosta toteutettujen toimenpiteiden vuoksi ei ole voitu toteuttaa suunnitellulla tavalla toimia, jotka liittyvät tavarajunien loppuopastetta koskevien kansallisten sääntöjen poistamiseen. Jäsenvaltioille olisi annettava kolme kuukautta lisää aikaa toimittaa komissiolle kertomus täytäntöönpanoasetuksen (EU) 2019/773 liitteessä olevassa 4.2.2.1.3.2 kohdassa tarkoitettujen heijastavien levyjen käytöstä. Määräaikaa, johon mennessä on tarkistettava eritelmät tavarajunien loppuopastetta koskevien vaatimusten yhdenmukaistamiseksi koko unionissa, olisi mukautettava vastaavasti.

                     (4)

                     Sen vuoksi täytäntöönpanoasetusta (EU) 2019/773 olisi muutettava.

                     (5)

                     Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdassa tarkoitetun komitean lausunnon mukaiset.

                     (6)

                     Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2019/773 seuraavasti:

                        1)

                        Korvataan 6 artiklan viides kohta seuraavasti:
                        ”Tämän asetuksen liitteessä olevaa 4.2.2.5 kohtaa ja lisäystä D1 sovelletaan 16 päivästä kesäkuuta 2020 niissä jäsenvaltioissa, jotka ovat tehneet rautatievirastolle ja komissiolle ilmoituksen direktiivin (EU) 2016/797 57 artiklan 2 kohdan mukaisesti mutta eivät ole tehneet rautatievirastolle ja komissiolle ilmoitusta direktiivin (EU) 2016/797 57 artiklan 2 a kohdan mukaisesti.
                        Tämän asetuksen liitteessä olevaa 4.2.2.5 kohtaa ja lisäystä D1 sovelletaan 31 päivästä lokakuuta 2020 niissä jäsenvaltioissa, jotka ovat tehneet rautatievirastolle ja komissiolle ilmoituksen direktiivin (EU) 2016/797 57 artiklan 2 a kohdan mukaisesti.”

                        2)

                        Korvataan liitteessä olevassa 4.2.2.1.3.2 kohdassa alaotsikon ”Kertomukset” alla olevassa kohdassa päivämäärä ”30 päivään syyskuuta 2020” päivämäärällä ”31 päivään joulukuuta 2020”.

                        3)

                        Korvataan liitteessä olevassa 4.2.2.1.3.2 kohdassa alaotsikon ”Asteittainen käytöstä poistaminen” alla olevassa kohdassa päivämäärä ”31 päivään maaliskuuta 2021” päivämäärällä ”30 päivään kesäkuuta 2021”.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 138, 26.5.2016, s. 44.

            (2)  Euroopan parlamentin ja neuvoston direktiivi (EU) 2020/700, annettu 25 päivänä toukokuuta 2020, direktiivien (EU) 2016/797 ja (EU) 2016/798 muuttamisesta niiden saattamiselle osaksi kansallista lainsäädäntöä säädettyjen määräaikojen jatkamiseksi (EUVL L 165, 27.5.2020, s. 27).

            (3)  Komission täytäntöönpanoasetus (EU) 2019/773, annettu 16 päivänä toukokuuta 2019, Euroopan unionin rautatiejärjestelmän osajärjestelmää ”käyttötoiminta ja liikenteen hallinta” koskevasta yhteentoimivuuden teknisestä eritelmästä ja päätöksen 2012/757/EU kumoamisesta (EUVL L 139I, 27.5.2019, s. 5).


title: Komission täytäntöönpanoasetus (EU) 2020/781, annettu 12 päivänä kesäkuuta 2020, täytäntöönpanoasetuksen (EU) 2018/545 muuttamisesta soveltamispäivien ja tiettyjen siirtymäsäännösten osalta Euroopan parlamentin ja neuvoston direktiivin (EU) 2016/797 kansallisen lainsäädännön osaksi saattamisen määräajan pidentämisen vuoksi (ETA:n kannalta merkityksellinen teksti)

text:
                  15.6.2020

                  FI

                  Euroopan unionin virallinen lehti

                  L 188/11

         KOMISSION TÄYTÄNTÖÖNPANOASETUS (EU) 2020/781,
         annettu 12 päivänä kesäkuuta 2020,
         täytäntöönpanoasetuksen (EU) 2018/545 muuttamisesta soveltamispäivien ja tiettyjen siirtymäsäännösten osalta Euroopan parlamentin ja neuvoston direktiivin (EU) 2016/797 kansallisen lainsäädännön osaksi saattamisen määräajan pidentämisen vuoksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797 (1) ja erityisesti sen 21 artiklan 9 kohdan,
         sekä katsoo seuraavaa:

                     (1)

                     Direktiiviä (EU) 2016/797 muutettiin direktiivillä (EU) 2020/700 (2) jotta jäsenvaltioilla olisi mahdollisuus jatkaa määräaikaa, johon mennessä niiden on saatettava direktiivin (EU) 2016/797 57 artiklan 1 kohdassa tarkoitettujen säännösten noudattamisen edellyttämät lait, asetukset ja hallinnolliset määräykset voimaan.

                     (2)

                     Euroopan parlamentin ja neuvoston direktiivin 2008/57/EY (3) mukaisten kalustoyksikön tyyppihyväksyntää tai kalustoyksikön markkinoillesaattamislupaa koskevien hakemusten arviointi, joiden osalta hyväksyntä tai lupa oli määrä myöntää ennen 16 päivää kesäkuuta 2020, saattaa covid-19-epidemian vuoksi viivästyä. Sellaisten jäsenvaltioiden tapauksessa, jotka ovat tehneet ilmoituksen virastolle ja komissiolle direktiivin (EU) 2016/797 57 artiklan 2 kohdan mukaisesti ja joissa direktiiviä (EU) 2016/797 on määrä soveltaa 16 päivästä kesäkuuta 2020, kansallisen turvallisuusviranomaisen olisi hakijan pyynnöstä jatkettava arviointia tuon päivämäärän jälkeen. Kansallisen turvallisuusviranomaisen olisi saatettava arviointi päätökseen ja annettava hyväksyntä tai lupa ennen 30 päivää lokakuuta 2020.

                     (3)

                     Kun kyse on jäsenvaltioista, jotka ovat ilmoittaneet Euroopan unionin rautatievirastolle, jäljempänä ’virasto’, ja komissiolle aikomuksestaan jatkaa määräaikaa direktiivin (EU) 2016/797 saattamiselle osaksi kansallista lainsäädäntöä sen 57 artiklan 2 a kohdan mukaisesti, olisi tiettyjen komission täytäntöönpanoasetuksen (EU) 2018/545 (4) säännösten soveltamista lykättävä niin, että niitä sovelletaan 31 päivästä lokakuuta 2020. Lisäksi olisi mukautettava täytäntöönpanoasetuksessa (EU) 2018/545 vahvistettuja siirtymäsäännöksiä.

                     (4)

                     Hakijat ovat saattaneet laatia hakemuksia täytäntöönpanoasetuksen (EU) 2018/545 mukaisesti ottaen huomioon nykyisen hakemusten jättämiselle asetetun määräajan. Sekä direktiivin 2008/57/EY että direktiivin (EU) 2016/797 soveltamiseksi kalustoyksikköjen on oltava yhteentoimivuuden teknisten eritelmien ja asiaankuuluvien kansallisten sääntöjen mukaisia ja täytettävä olennaiset vaatimukset. Täytäntöönpanoasetuksen (EU) 2018/545 mukaisesti laadittujen hakemusten olisi sisällettävä kaikki todisteet, joita tarvitaan joko kalustoyksiköiden käyttöönottoa varten direktiivin 2008/57/EY mukaisesti tai kalustoyksiköiden markkinoille saattamista varten direktiivin (EU) 2016/797 mukaisesti. Hakijoiden olisi sen vuoksi niissä jäsenvaltioissa, jotka ovat tehneet ilmoituksen virastolle ja komissiolle direktiivin (EU) 2016/797 57 artiklan 2 a kohdan mukaisesti, voitava toimittaa kansallisille turvallisuusviranomaisille hakemuksia, joissa luetellaan todisteet komission täytäntöönpanoasetuksen (EU) 2018/545 mukaisesti. Kansallisten turvallisuusviranomaisten olisi hyväksyttävä nämä hakemukset vaatimatta tarkistettua hakemusta.

                     (5)

                     Sen vuoksi täytäntöönpanoasetusta (EU) 2018/545 olisi muutettava.

                     (6)

                     Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdassa tarkoitetun komitean lausunnon mukaiset.

                     (7)

                     Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2018/545 seuraavasti:

                        1)

                        Korvataan 2 artiklan 17 kohta seuraavasti:

                                    ”17)

                                    ’asiaankuuluvalla päivämäärällä’16 päivää kesäkuuta 2019 niissä jäsenvaltioissa, jotka eivät ole ilmoittaneet virastolle ja komissiolle direktiivin (EU) 2016/797 57 artiklan 2 kohdan mukaisesti, että ne ovat jatkaneet määräaikaa kyseisen direktiivin saattamiselle osaksi kansallista lainsäädäntöä. Sillä tarkoitetaan 16 päivää kesäkuuta 2020 niissä jäsenvaltioissa, jotka ovat ilmoittaneet virastolle ja komissiolle direktiivin (EU) 2016/797 57 artiklan 2 kohdan mukaisesti, että ne ovat jatkaneet määräaikaa kyseisen direktiivin saattamiselle osaksi kansallista lainsäädäntöä, mutta eivät ole tehneet ilmoitusta virastolle ja komissiolle direktiivin (EU) 2016/797 57 artiklan 2 a kohdan mukaisesti. Sillä tarkoitetaan 31 päivää lokakuuta 2020 niissä jäsenvaltioissa, jotka ovat ilmoittaneet virastolle ja komissiolle direktiivin (EU) 2016/797 57 artiklan 2 a kohdan mukaisesti, että ne ovat jatkaneet edelleen määräaikaa kyseisen direktiivin saattamiselle osaksi kansallista lainsäädäntöä.”

                        2)

                        Muutetaan 55 artikla seuraavasti:

                                    a)

                                    Lisätään 4 a kohta seuraavasti:

                                       ”4 a.   Sen estämättä, mitä 1–4 kohdassa säädetään, niissä jäsenvaltioissa, jotka ovat tehneet ilmoituksen virastolle ja komissiolle direktiivin (EU) 2016/797 57 artiklan 2 kohdan mukaisesti ja joissa direktiiviä (EU) 2016/797 sovelletaan 16 päivästä kesäkuuta 2020, kansallisen turvallisuusviranomaisen on hakijan pyynnöstä jatkettava direktiivin 2008/57/EY mukaisten kalustoyksikön tyyppihyväksyntää ja/tai kalustoyksikön markkinoillesaattamislupaa koskevien hakemusten arviointia myös 16 päivän kesäkuuta 2020 jälkeen sillä edellytyksellä, että se myöntää tyyppihyväksynnän ja/tai markkinoillesaattamisluvan ennen 30 päivää lokakuuta 2020.
                                       Jos kansallinen turvallisuusviranomainen toteaa, ettei se kykene myöntämään kalustoyksikön tyyppihyväksyntää tai markkinoillesaattamislupaa ennen 30 päivää lokakuuta 2020, sen on ilmoitettava asiasta välittömästi hakijalle ja virastolle, ja tällöin on sovellettava 2–4 kohtaa.”

                                    b)

                                    Lisätään 5 a kohta seuraavasti:

                                       ”5 a.   Kalustoyksikön markkinoillesaattamisluvasta ja/tai tyyppihyväksynnästä, jonka virasto myöntää 16 päivän kesäkuuta 2020 ja 30 päivän lokakuuta 2020 välisenä aikana, on jätettävä pois kaikkien niiden jäsenvaltioiden verkko tai verkot, jotka ovat tehneet virastolle ja komissiolle ilmoituksen direktiivin (EU) 2016/797 57 artiklan 2 a kohdan mukaisesti. Tällaisen ilmoituksen tehneiden jäsenvaltioiden kansallisten turvallisuusviranomaisten on

                                                   a)

                                                   käsiteltävä viraston myöntämää kalustoyksikön tyyppihyväksyntää direktiivin 2008/57/EY 26 artiklan mukaisesti myönnettyä kalustoyksikkötyyppien hyväksyntää vastaavana ja sovellettava direktiivin 2008/57/EY 26 artiklan 3 kohtaa tämän kalustoyksikkötyypin osalta;

                                                   b)

                                                   hyväksyttävä viraston myöntämä kalustoyksikön tyyppihyväksyntä vastaavaksi kuin direktiivin 2008/57/EY 22 tai 24 artiklan mukaisesti myönnetty ensimmäinen lupa ja myönnettävä täydentävä lupa direktiivin 2008/57/EY 23 tai 25 artiklan mukaisesti.”

                                    c)

                                    Korvataan 6 kohta seuraavasti:

                                       ”6.   Edellä 2 kohdan a alakohdassa ja 5 ja 5 a kohdassa tarkoitetuissa tapauksissa kansallisen turvallisuusviranomaisen on tehtävä yhteistyötä ja koordinoitava toimia viraston kanssa direktiivin (EU) 2016/797 21 artiklan 5 kohdan a alakohdassa esitettyjen seikkojen arvioimiseksi.”

                                    d)

                                    Lisätään 7 a kohta seuraavasti:

                                       ”7 a.   Asetuksen (EU) N:o 321/2013 (tavaravaunuja koskeva YTE) liitteessä olevan 7.1.2 kohdan ja kalustoyksikön markkinoillesaattamisluvan mukaisia tavaravaunuja on käsiteltävä 16 päivän kesäkuuta 2020 ja 30 päivän lokakuuta 2020 välisenä aikana kalustoyksiköinä, joilla on direktiivin 2008/57/EY mukaiset käyttöönottoluvat, jäsenvaltioissa, jotka ovat tehneet virastolle ja komissiolle ilmoituksen direktiivin (EU) 2016/797 57 artiklan 2 a kohdan mukaisesti.”

                                    e)

                                    Lisätään uusi 8 kohta seuraavasti:

                                       ”8.   Niissä jäsenvaltioissa, jotka ovat tehneet virastolle ja komissiolle direktiivin (EU) 2016/797 57 artiklan 2 a kohdan mukaisen ilmoitukset, direktiivin 2008/57/EY mukaisen kalustoyksikön käyttöönottoluvan tai tyyppihyväksynnän hakijat voivat 16 päivän kesäkuuta 2020 ja 30 päivän lokakuuta 2020 välisenä aikana toimittaa kansallisille turvallisuusviranomaisille 29 artiklan 1 kohdan ja 30 artiklan 1 kohdan mukaisesti laaditun kalustoyksikköä tai kalustoyksikkötyyppiä koskevan, liitteen I mukaisen asiakirja-aineiston.
                                       Kansallisen turvallisuusviranomaisen on direktiivin 2008/57/EY soveltamiseksi hyväksyttävä tämän asetuksen mukaiset kalustoyksikön markkinoillesaattamislupaa tai kalustoyksikön tyyppihyväksyntää koskevat hakemukset.”

                        3)

                        Korvataan 56 artiklan toinen kohta seuraavasti:
                        ”Sitä sovelletaan 16 päivästä kesäkuuta 2019 niissä jäsenvaltioissa, jotka eivät ole tehneet virastolle ja komissiolle ilmoitusta direktiivin (EU) 2016/797 57 artiklan 2 kohdan mukaisesti.
                        Sitä sovelletaan 16 päivästä kesäkuuta 2020 niissä jäsenvaltioissa, jotka ovat tehneet virastolle ja komissiolle ilmoituksen direktiivin (EU) 2016/797 57 artiklan 2 kohdan mukaisesti mutta eivät ole tehneet virastolle ja komissiolle ilmoitusta direktiivin (EU) 2016/797 57 artiklan 2 a kohdan mukaisesti.
                        Sen 55 artiklan 5 a kohtaa ja 55 artiklan 7 a kohtaa sovelletaan 16 päivästä kesäkuuta 2020 kaikissa jäsenvaltioissa.
                        Sen 55 artiklan 8 kohtaa sovelletaan 16 päivästä kesäkuuta 2020 niissä jäsenvaltioissa, jotka ovat tehneet virastolle ja komissiolle ilmoituksen direktiivin (EU) 2016/797 57 artiklan 2 a kohdan mukaisesti.
                        Tätä asetusta sovelletaan kaikissa jäsenvaltioissa 31 päivästä lokakuuta 2020.”

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 138, 26.5.2016, s. 44.

            (2)  Euroopan parlamentin ja neuvoston direktiivi (EU) 2020/700, annettu 25 päivänä toukokuuta 2020, direktiivien (EU) 2016/797 ja (EU) 2016/798 muuttamisesta niiden saattamiselle osaksi kansallista lainsäädäntöä säädettyjen määräaikojen jatkamiseksi (EUVL L 165, 27.5.2020, s. 27).

            (3)  Euroopan parlamentin ja neuvoston direktiivi 2008/57/EY, annettu 17 päivänä kesäkuuta 2008 , rautatiejärjestelmän yhteentoimivuudesta yhteisössä (EUVL L 191, 18.7.2008, s. 1.).

            (4)  Komission täytäntöönpanoasetus (EU) 2018/545, annettu 4 päivänä huhtikuuta 2018, raideliikenteen kalustoyksikköjen markkinoillesaattamislupa- ja tyyppihyväksyntämenettelyä koskevista käytännön järjestelyistä Euroopan parlamentin ja neuvoston direktiivin (EU) 2016/797 nojalla (EUVL L 90, 6.4.2018, s. 66).


title: Komission täytäntöönpanoasetus (EU) 2020/863, annettu 22 päivänä kesäkuuta 2020, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä annetun täytäntöönpanoasetuksen (EU) N:o 404/2011 saksankielisen toisinnon oikaisemisesta

text:
                  24.6.2020

                  FI

                  Euroopan unionin virallinen lehti

                  L 200/1

         KOMISSION TÄYTÄNTÖÖNPANOASETUS (EU) 2020/863,
         annettu 22 päivänä kesäkuuta 2020,
         yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä annetun täytäntöönpanoasetuksen (EU) N:o 404/2011 saksankielisen toisinnon oikaisemisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 92 artiklan 5 kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 404/2011 (2) saksankielisessä toisinnossa on liitteessä XXX olevan taulukon rivillä 5 virhe, joka koskee alamittaisen kalan purkamista koskevien velvoitteiden noudattamatta jättämiseen liittyviä vakavia rikkomisia.

                     (2)

                     Sen vuoksi täytäntöönpanoasetuksen (EU) N:o 404/2011 saksankielinen toisinto olisi oikaistava. Oikaisu ei vaikuta muihin kielitoisintoihin.

                     (3)

                     Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               (ei koske suomenkielistä toisintoa)

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 343, 22.12.2009, s. 1.

            (2)  Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).


title: Komission täytäntöönpanoasetus (EU) 2020/1120, annettu 23 päivänä heinäkuuta 2020, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Adamclisi” (SAN)

text:
                  30.7.2020

                  FI

                  Euroopan unionin virallinen lehti

                  L 245/1

         KOMISSION TÄYTÄNTÖÖNPANOASETUS (EU) 2020/1120,
         annettu 23 päivänä heinäkuuta 2020,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Adamclisi” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Romanian lähettämää hakemusta nimityksen ”Adamclisi” rekisteröimiseksi ja julkaissut hakemuksen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”Adamclisi” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”Adamclisi” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä heinäkuuta 2020.

                  Komission puolesta

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 347, 20.12.2013, s. 671.

            (2)  EUVL C 51, 14.2.2020, s. 46.